Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezt követõen a 2006. február 16-án kihirdetett, az Európai Unióról szóló Szerzõdés K.3. cikkén alapuló, az Európai Rendõrségi Hivatal létrehozásáról szóló, 1995. július 26-án kelt Egyezmény (Europol Egyezmény) és Jegyzõkönyveinek kihirdetésérõl, valamint a Rendõrségrõl szóló 1994. évi XXXIV. törvény módosításáról szóló 2006. évi XIV. törvény hatályon kívül helyezte a NEBEK adatvédelmi felelõsére vonatkozó rendelkezéseket, s az adatvédelmi biztost jelölte meg az Europol Egyezmény 23. cikke szerinti önálló nemzeti adatvédelmi felügyelõ hatóságként, valamint a
Paragraph Index: 218

3. kategória: valamely tagállam területén illegálisan tartózkodó külföldiek. 14 különleges keresés: „az érintettnek jogában áll megismerni a központi adatbázisban nyilvántartott, rá vonatkozó adatokat, valamint hogy azokat mely tagállam továbbította a központi egységhez.” (2725/2000/EK tanácsi rendelet) 2007/67/II. szám A Hágai Program végrehajtása során a hozzáférhetõség elvének betartása terén napjainkig nem sikerült kézzelfogható eredményt elérni. 2005 folyamán olyan döntés született, hogy hat adatfajta (DNS-profilok, ujjlenyomatok, ballisztikai adatok, gépjármû-nyilvántartási információk, telefonszámok és egyéb hírközlési adatok, személyi és lakcímadatok) tekintetében egyenként, fokozatosan kell kidolgozni a megvalósítás módozatait. Az elõkészítõ munka azonban lassan, vontatottan halad. A PSZ tagállamai a szerzõdés céljainak technikai végrehajtása során olyan elõrehaladást értek el, hogy kijelentették, részükrõl nem teszik kívánatossá uniós szinten, hogy más jogi és technikai megoldások épüljenek ki. Ezzel olyan helyzet állt elõ, hogy a Hágai Program elvének megvalósítását egy attól független szerzõdés keretében teljesítik az abban részt vevõ országok. Ebben a tekintetben a PSZ DNS, daktiloszkópiai és gépjármûadatok cseréjére szolgáló rendelkezései kiemelkedõ jelentõségûek. A PSZ-t aláíró államokban a szerzõdés 2007 folyamán hatályba lép. Négy további uniós tagállam (Portugália, Olaszország, Szlovénia és Finnország) jelezte csatlakozási szándékát a szerzõdéshez. A Hágai Program megvalósításának késedelme miatt a német kormány úgy döntött, hogy kezdeményezi a PSZ uniós jogi keretbe emelését. A DNS, a daktiloszkópiai és a gépjármû adatbázisból történõ adattovábbítás eltérõ mértékben rendelkezik személyes adatokkal. Ezekbõl az adatbázisokból történõ közvetlen lekérdezésnél azzal kalkulálnak, hogy a rendszer fokozatosan lesz technikailag mûködõképes, 2007 nyarára utolsóként a gépjármûadatok is hozzáférhetõek lesznek. A PSZ a személyes adatok kezelése miatt több adatvédelmi elõírást tartalmaz. Ezek alapján az adatok kezelésének meg kell felelni az európa tanácsi rendelkezéseknek. A személyes adatok átadása a Szerzõdés alapján nem kezdõdhet meg, amíg a PSZ. 7. fejezete (adatvédelmi rendelkezések) hatályba nem lépett az átadásban érintett szerzõdõ felek területén. A feltételek teljesülését a Miniszteri Bizottság határozatban állapítja meg. Fontos szerepet kap a célhoz kötöttség elvének betartása is. Ez a gépjármûnyilvántartás terén az egyes országokban eltérõen jelentkezik. Van, ahol az adatszolgáltatás céljaként szabálysértési kategóriát jelölnek meg, míg máshol bûncselekmények esetén tartják indokoltnak az adatszolgáltatást. A Prümi Szerzõdéshez történõ magyar csatlakozás lehetõségének vizsgálata során tett észrevételek 2006 folyamán felmerült a PSZ-hez való csatlakozás lehetõségének és szükségességének vizsgálata. A csatlakozás adatvédelmi kérdéseinek tisztázása végett elõbb az országos rendõrfõkapitány, késõbb az Igazságügyi és Rendvédelmi Minisztérium kérte fel az adatvédelmi biztost, hogy tegye meg észrevételét a csatlakozással, illetve az elõkészítõ anyaggal kapcsolatban. A kérésnek megfelelõen a biztos a következõkben fejtette ki véleményét: „A Prümi Szerzõdés célja, hogy az abban részt vevõ országok fokozzák a határon átnyúló együttmûködésüket a terrorizmus elleni harc, a határon átnyúló bûnözés és az illegális migráció területén, különös tekintettel a kölcsönös információcserére. Ennek fõ területeit a DNS-profil, az ujjnyomat és a gépkocsi-nyilvántartás adatainak kölcsönös cseréjében határozzák meg, hangsúlyozva, hogy az adatok cseréjénél az egyes országok nemzeti joganyagának elõírásait kell figyelembe venni, és az adatok cseréjét a nemzeti kapcsolattartó egységen (national contact point) keresztül kell végrehajtani. Ismereteink szerint mind a DNS, mind az ujjnyomat-nyilvántartás két részbõl áll, mely egy szakértõi és egy személyes adat nyilvántartást tartalmaz. Az azonosítás elvégzéséhez mindkét esetben szakértõi közremûködés szükséges, és csak a vizsgálat eredménye alapján lehet megállapítani vagy elvetni az illetõ személyazonosságát. Ennek megfelelõen lehet a személy adatait kezelni. Mivel a biometrikus azonosítás elvégzését többféle eljárással lehet megvalósítani, ezért az egyes államok más és más eljárást alkalmaznak, így az ezekbõl kialakított szakértõi adatbázis adatai is különfélék lesznek az egyes országokban. A szóban forgó adatbázisokkal kapcsolatban elõbb kifejtett gondolat azért fontos, mert a Prümi Szerzõdés egyik célkitûzése hosszabb távon az, hogy az egyes nemzeti adatbázisok adatait külsõ, az egyezményt aláíró másik állam hatóságai adott esetben közvetlenül is elérjék. Álláspontom szerint ezek a törekvések nem támogathatók sem adatvédelmi, sem adatbiztonsági, sem szakértõi szempontból. A Prümi Szerzõdés célkitûzéseivel egyetértek, de annak megvalósítását a nemzeti kapcsolattartó ponton keresztül tartom elképzelhetõnek. Ez az egység alkalmas kell, hogy legyen a szakértõi szervezetek gyors elérésére és az általuk adott szakvélemény soron kívüli továbbítására, illetve az azonosítás eredményeként ismertté vált személyes adatok kezelésére. A nemzeti kapcsolattartó pont feladatai között célszerû szerepeltetni – a vonatkozó adatvédelmi, adatbiztonsági szabályok betartása mellett – az egyezményben szereplõ gépjármû regisztrációs adatok kezelését is. A nemzeti kapcsolattartó pont mûködésének kialakításakor figyelembe kell venni (célszerûnek tartom figyelembe venni) az adatbázisokhoz való hozzáférés jogosultsági kérdéseinek tisztázását, az adatvédelmi és adatbiztonsági elõírások figyelembevételével. 2007/67/II. szám A bûnüldözési célú adatbázisok adatkezelõje a jelenlegi törvényi szabályozás szerint nem a rendõrség. Amennyiben Magyarország csatlakozni kívánna a Prümi Szerzõdéshez, a csatlakozás elõtt meg kellene vizsgálni a szóban forgó adatbázisok rendõrség által történõ adatkezelésének szükségességét és az ehhez szükséges törvényi újraszabályozás lehetõségét, valamint csatlakozás feltételeibõl származó kötelezettségeket is. Ez adott esetben körültekintõ elemzõ munka elvégzését jelenti." „A Prümi Szerzõdés (PSZ) és a Hágai Program (HP) egymáshoz való viszonyát elemezve megállapítható, hogy a HP-ban meghatározott hozzáférhetõség elvét az eltelt idõszakban nem sikerült a gyakorlatban megvalósítani, melynek egyik fõ oka, hogy az elvek megvalósítása során túl sok adatfajtát vettek figyelembe, és az eljárás adatvédelmi követelményeinek teljesítése hosszas egyeztetést tett szükségessé. A PSZ a fenti problémák gyakorlatias megoldását tette lehetõvé az abban részt vevõ országok számára. Ebben a fázisban még nem EU-s elõírásként, hanem a részt vevõ országok saját elhatározásból származó eljárásaként jelenik meg. Komoly erõfeszítés történik a részt vevõ országok számának növelése érdekében, majd a végzett munkára és a befektetett anyagi eszközökre is hivatkozva kezdeményezik az eljárás EU-s jogba való emelését. Mivel a HP-ban meghatározott adatkörre vonatkozóan a hozzáférhetõség elvének alkalmazása a kitûzött határidõre nem látszik teljesíthetõnek, ezért a PSZ célként – ez nem az elõterjesztésbõl, hanem a PSZ angol nyelvû változatából derül ki – a szervezett bûnözés elleni harcot, a határon átnyúló bûnözés kezelését és az illegális migráció visszaszorítását tûzte ki. Ezt azért tartjuk lényegesnek rögzíteni, mert a célhoz kötöttség elvét a PSZ keretei között is be kell tartani, bár a PSZ adatvédelmi kérdései még nem kellõen megoldottak. A célhoz kötöttség elvét a PSZ-ben történõ lekérdezések során is be kell tartani, mert adatvédelmi szempontból csak így támogatható a lekérdezés. A PSZ alkalmazása kapcsán felmerülhet az a kérdés is: amennyiben a PSZ joganyaga eltér az EU-s gyakorlattól, és nem lesz az EU joganyag része, akkor az itteni eljárást adott esetben meg lehet-e támadni a bíróságnál, amely a közösségi jog alapján dönt. A PSZ-hez való csatlakozás melletti érvek áttekintése mellett talán érdemes lenne összegyûjteni a csatlakozás ellen szóló érveket is, így együtt lehetne látni az elõnyt-hátrányt és a megoldandó feladatok körét is. A PSZ keretében on-line elérni kívánt három adatbázis: a DNS, a daktiloszkópiai és a gépjármû-nyilvántartás. A három adatbázis alapvetõen különbözik egymástól. A DNS és a daktiloszkópiai adatbázisok szakértõi adatbázisok, ami a mi esetünkben azt jelenti, hogy a lekérdezés során személyes adatok kezelésére nem kerül sor, mert azt külön kezelik, és ennek megfelelõen az elõterjesztésben szereplõ referencia adatbázis nem is tartalmaz személyes adatokat. A gépjármû-nyilvántartásból történõ lekérdezésénél viszont személyes adatok kezelésére is sor kerül. Ez okozza a különbözõ adattárak on-line lekérdezésének eltérõ megítélését. A DNS és a daktiloszkópiai referencia adattárak kezelését szakértõk végzik. Csak õk alkalmasak az adatok bevitelére, lekérdezésére, a kapott adatok összehasonlítására, az eredmény minõsítésére. A szakértõk munkája az on-line lekérdezés során is megkerülhetetlen. Ez az oka annak, hogy a lekérdezés a nemzeti összekötõ ponton keresztül történik. Nem feladatunk az ehhez tartozó szakmai tevékenység megítélése, de az elõterjesztés nem tér ki arra, hogy az eltérõ nyelvi és technikai feltételek milyen feladatok elvégzését követelik meg ahhoz, hogy például Spanyolországból le lehessen kérdezni a magyar adatokat, és mit kell tennie a magyar szakértõnek ahhoz, hogy holland adatbázist le tudjon kérdezni. Az adatbázisok szöveges része általában az adott ország saját nyelvén kérdez. Ehhez lehet, hogy az adott szakértõi rendszereket is át kellene alakítani. A PSZ-hez való csatlakozással összefüggésben az IRM által készített elõterjesztés tartalmazza a BSZKI helye és szerepe meghatározásának fontosságát. Javasoljuk, hogy az IRM kezdeményezze a kérdés mielõbbi megoldását, mert az adattárak helyzete az új minisztériumi struktúrában jelenleg nem megoldott, egy sor kérdésrõl az adattárak adatvédelmi helyzetének tisztázása miatt is intézkedni kell. (rendõrség, BSZKI, AH egymáshoz való viszonya) A gépjármû-nyilvántartásból történõ adatszolgáltatás leírása a szóban forgó anyagban számunkra elnagyolt. A három szóban forgó adatbázis közül adatvédelmileg ez a legérzékenyebb. A „4. Gépjármû-nyilvántartási adatok automatizált keresése” címû részben leírtak adatvédelmi szempontból nem megnyugtatóak. A lekérdezés célja csak a PSZ céljaként említett ok (a szervezett bûnözés elleni harc, a határon átnyúló bûnözés kezelése és az illegális migráció visszaszorítása) lehet, ezzel szemben az elõterjesztés szabálysértés esetén történõ adatszolgáltatást is említ. Ez nem a PSZ célja, ebben az esetben a célhoz kötöttség nem áll meg. A gépjármû adatbázis adatainak on-line lekérdezése adatvédelmi szempontból problémát jelent, mert a lekérdezés jogosságának, célhoz kötöttségének ellenõrzése ebben az esetben nem megnyugtatóan megoldott. Ebben az esetben az adatszolgáltató ország adatvédelmi hatóságának nincs lehetõsége a lekérdezés célhoz kötöttségét ellenõrizni. A gépjármû-nyilvántartás személyes adatainak relevanciája külföldön történt szabálysértési ügyekben nem minden esetben áll meg. Hasonlóan a közrend és közbiztonság érdekében történõ lekérdezések sem tartoznak a PSZ által meghatározott célok körébe, ezért az ilyen esetekben történõ lekérdezés is aggályos. 2007/67/II. szám Az elõterjesztésben ismertetett, a gépjármû-nyilvántartásból történõ automatikus lekérdezésre vonatkozó lehetõségek és esetek körét adatvédelmi szempontból aggályosnak tartjuk, és a jelenlegi törvényi szabályozással ellentétesnek találjuk. A csatlakozási folyamat során ennek az on-line lekérdezési lehetõségnek a törvényi hátterét tisztázni kell." A 29-es Adatvédelmi Munkacsoport tevékenysége A Munkacsoportban a tagállamok független nemzeti hatóságainak biztosai dolgoznak közösen az európai adatvédelemért. A tagállamok adatvédelmi szervei, az európai adatvédelmi biztos és az Európai Bizottság közös munkájának köszönhetõen a Munkacsoport alkalmas fórum az európai adatvédelem kihívásainak megoldására. A Munkacsoport gondos mérlegelés útján dönt arról, hogy a számos adatvédelmi probléma közül melyeket vegyen fel munkaprogramjába. A kiválasztásban a következõ szempontokat vizsgálják: (1) fennáll-e az adott probléma egynél több tagállamban; (2) van-e olyan politikai ok, ami miatt a probléma sürgõs; (3) hány embert érint a probléma;

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes